6 gesoek ná rooftog in Capegate-sentrum | Netwerk24
Deur Ané van Zyl 22 April 2021 15:33
Die rowers vlug uit die Capegate-winkelsentrum. Foto: Verskaf
Die mans, gewapen met 'n hamer en 'n vuurwapen, het 'n vertoonkas in die winkel gebreek en verskeie selfone daaruit gesteel, sê Amanda McCarthy, woordvoerder van die sentrum.
"Ons veiligheidswag wat in die omgewing was, het ondersoek ingestel toe hy omstreeks 18:30 glas hoor breek, en hy het dadelik hulp ontbied.
"Verskeie veiligheidswagte het reageer en die rowers gejaag. Die voertuig waarin hulle gevlug het se nommerplaat is aan die polisie gegee en hulle het dit verder geneem."
Op Facebook word foto's van die verdagtes in 'n swart Nissan Navara-bakkie met 'n CCD-nommerplaat gesirkuleer. Die nommerplaat is na bewering vervals.
Die polisie ondersoek die sakeroof, sê sers. Noloyiso Rwexana, polisiewoordvoerder.
"Volgens inligting het die gewapende rowers die werknemers gedreig en vertoonkaste gebreek.
"Hulle het weggekom met 'n onbekende hoeveelheid selfone. Die polisie volg leidrade op om die oortreders op te spoor."